Poučovacia povinnosť vyjadrená v správnom konaní: Správne orgány sú povinné postupovať v konaní v úzkej súčinnosti s účastníkmi konania, zúčastnenými osobami a inými osobami, ktorých sa konanie týka, a dať im vždy príležitosť, aby mohli svoje práva a záujmy účinne obhajovať, najmä sa vyjadriť k podkladu rozhodnutia, a uplatniť svoje návrhy. Účastníkom konania, zúčastneným osobám a iným osobám, ktorých sa konanie týka, musia správne orgány poskytovať pomoc a poučenia, aby pre neznalosť právnych predpisov neutrpeli v konaní ujmu (§ 3 ods. 2 zákona č. 71/1967 Zb. Správneho poriadku). Poučovacia povinnosť v civilnom konaní: Súd poskytuje stranám poučenia o ich procesných právach a povinnostiach v rozsahu ustanovenom týmto zákonom (§ 160 ods. 1 zákona č. 160/2015 Z. z. Civilného sporového poriadku). Poučovacia povinnosť v trestnom konaní je rozptýlená do viacerých ustanovení vzťahujúcim sa ku konkrétnym osobám a konkrétnym procesným situáciám.
Je potrebné pri plnení poučovacej povinnosti postupovať uvážlivo, tak, aby nedošlo k narušeniu ústavného práva rovnosti účastníkov v konaní.
Krajčo, J. a kol.: Občianske právo procesné. I. diel. Komentár. Bratislava: Eurounion 2006.
povinnosť [[Term:správny orgán|správnych orgánov]], [[Term:orgány činné v trestnom konaní|orgánov činných v trestnom konaní]] a [[Term:súd|súdu]] poučovať účastníkov konania, strany a osoby zúčastnené na konaní o ich procesných právach a povinnostiach
PODĽA: Hendrych, D. a kol.: Právnický slovník. 3. podstatne rozšírené vydanie. Praha: C. H. Beck 2009.